P6_TA(2005)0231

Proračunsko stanje in gospodarske politike **I

Zakonodajna resolucija Evropskega parlamenta o predlogu Uredbe Sveta o spremembi Uredbe (ES) št. 1466/97 o okrepitvi nadzora nad proračunskim stanjem ter o nadzoru in usklajevanju gospodarskih politik (KOM(2005)0154 — C6-0119/2005 — 2005/0064(SYN))

(Postopek sodelovanja: prva obravnava)

Evropski parlament,

- ob upoštevanju predloga Komisije Evropskemu parlamentu in Svetu (KOM(2005)0154) [1],

- ob posvetovanju s Svetom v skladu s členom 252 in členom 99(5) Pogodbe ES (C6-0119/2005),

- ob upoštevanju člena 51 svojega Poslovnika,

- ob upoštevanju poročila Odbora za ekonomske in monetarne zadeve (A6-0168/2005),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog, v skladu s členom 250(2) Pogodbe ES;

3. poziva Svet, naj vključi spremembe Parlamenta v skupno stališče, ki ga sprejema v skladu s členom 252(a) Pogodbe ES;

4. poziva Svet, naj obvesti Parlament, če namerava odstopiti od besedila, ki ga je Parlament odobril;

5. poziva k začetku spravnega postopka, če namerava Svet odstopiti od besedila, ki ga je odobril Parlament;

6. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

7. naroči svojemu predsedniku, naj stališče posreduje Svetu in Komisiji

Sprememba 1

Uvodna izjava 2 a (novo)

(2a) Izvajanje davčnega okvira, nadzor in usklajevanje gospodarskih politik ter njihova verodostojnost so odvisni od kakovosti, zanesljivosti in pravočasnosti davčne statistike. Potrebna je kakovost statistike na nacionalni ravni in na ravni Skupnosti, da se zagotovijo neodvisnost, celovitost in odgovornost državnih statističnih uradov in Eurostata.

Sprememba 2

Uvodna izjava 2 b (novo)

(2b) Komisija bi morala številke, ki so ji jih predložile države članice, primerjati s poročili, ki so jih predložile nacionalne centralne banke ECB.

Sprememba 3

Člen 1, točka 1

Člen 2 a (Uredba (ES) št. 1466/97)

Sprememba 4

Člen 1, točka 2 a (novo)

Člen 4, odstavek 1 (Uredba (ES) št. 1466/97)

(2a) Člen 4(1) se nadomesti z:

"1. Programi stabilnosti se predložijo pred 1. marcem 1999. Po tem datumu se posodobljeni programi za obdobje dveh let predložijo enkrat na leto. Država članica, ki pozneje sprejme enotno valuto, predloži program stabilnosti v roku šestih mesecev od Sklepa Sveta o udeležbi v enotni valuti."

Sprememba 5

Člen 1, točka 3, točka a

Člen 5, odstavek 1, pododstavek 1 (Uredba (ES) št. 1466/97)

1. Na podlagi ocene Komisije in odbora, ustanovljenega na podlagi člena 114 Pogodbe, Svet v okviru večstranskega nadzora iz člena 99 presodi, ali so prilagoditvene usmeritve iz programa dovolj ambiciozne, ali so gospodarske predpostavke, na katerih temelji program, stvarne in če sprejeti in/ali predlagani ukrepi zadoščajo za uresničitev načrtovanih prilagoditvenih usmeritev za dosego srednjeročnega proračunskega cilja. Pri oceni prilagoditvenih usmeritev za dosego srednjeročnega proračunskega cilja mora Svet upoštevati, ali si zadevna država članica prizadeva za minimalno letno izboljšanje svojega ciklično prilagojenega proračunskega stanja ob neupoštevanju enkratnih in drugih začasnih ukrepov in ali si v gospodarstvu naklonjenih obdobjih prizadeva za večje izboljšanje. Svet mora tudi upoštevati izvajanje pomembnejših strukturnih reform, ki imajo neposredne dolgoročne učinke zmanjševanja stroškov, vključno s spodbujanjem potencialne rasti, in torej preverljiv učinek na dolgoročno vzdržnost javnih financ.

1. Na podlagi ocene Komisije in odbora, ustanovljenega na podlagi člena 114 Pogodbe, Svet v okviru večstranskega nadzora iz člena 99 presodi, ali so prilagoditvene usmeritve iz programa dovolj ambiciozne, ali so gospodarske predpostavke, na katerih temelji program, stvarne in če sprejeti in/ali predlagani ukrepi zadoščajo za uresničitev načrtovanih prilagoditvenih usmeritev za dosego srednjeročnega proračunskega cilja. V ta namen Komisija v državah članicah izvede finančno revizijo. Pri oceni prilagoditvenih usmeritev za dosego srednjeročnega proračunskega cilja Svet upošteva, ali si zadevna država članica prizadeva za minimalno letno izboljšanje svojega ciklično prilagojenega proračunskega stanja ob neupoštevanju enkratnih in drugih začasnih ukrepov in ali si v gospodarstvu naklonjenih obdobjih prizadeva za večje izboljšanje. Svet tudi upošteva izvajanje pomembnejših strukturnih reform, ki imajo neposredne dolgoročne učinke zmanjševanja stroškov, vključno s spodbujanjem potencialne rasti, in torej preverljiv učinek na dolgoročno vzdržnost javnih financ.

Sprememba 6

Člen 1, točka 3, točka b

Člen 5, odstavek 2 (Uredba (ES) št. 1466/97)

(b) v odstavku 2 se besedi "dveh mesecih" nadomestita z besedama "treh mesecih".

(b) odstavek 2 se nadomesti z:

"2. Svet preveri program stabilnost iz odstavka 1 v največ treh mesecih od predložitve programa. Svet, na priporočilo Komisije in po posvetovanju z odborom, ustanovljenim v skladu s členom 114, predloži mnenje o programu. Če Svet, v skladu s členom 99, meni, da je treba cilje in vsebino programa okrepiti, zlasti v zvezi z izboljšanjem prilagoditvene usmeritve za dosego srednjeročnega proračunskega cilja v gospodarstvu naklonjenih obdobjih, v svojem mnenju pozove zadevno državo članico, da prilagodi svoj program."

Sprememba 7

Člen 1, točka 3 a (novo)

Člen 6, odstavek 1 (Uredba (ES) št. 1466/97)

(3a) Člen 6(1) se nadomesti z:

"1. Svet kot del večstranskega nadzora v skladu s členom 99(3) spremlja izvajanje programov stabilnosti na podlagi podatkov, ki jih zagotovijo sodelujoče države članice, in ocenjevanj, ki jih izvajata Komisija in odbor, ustanovljen v skladu s členom 114, zlasti za prepoznavanje dejanskega ali pričakovanega odmika proračunskega položaja od srednjeročnega proračunskega cilja ali prilagoditvene usmeritve za dosego tega cilja, kot je določeno v programu za javnofinančni primanjkljaj/presežek, in predvidenega poteka splošnega javnega zadolževanja."

Sprememba 8

Člen 1, točka 3 b (novo)

Člen 6, odstavek 2 (Uredba (ES) št. 1466/97)

(3b) Člen 6(2) se nadomesti z:

"2. Če Svet ugotovi, da se proračunsko stanje znatno razlikuje od srednjeročnega proračunskega cilja, usmeritve za prilagajanje za dosego tega cilja ali predvidenega poteka splošnega javnega zadolževanja, pošlje zadevni državi članici kot zgodnje opozorilo za preprečitev nastanka čezmernega primanjkljaja ali zadolževanja, v skladu s členom 99(4), priporočilo, naj sprejme potrebne prilagoditvene ukrepe."

Sprememba 9

Člen 1, točka 3 c (novo)

Člen 6, odstavek 3 (Uredba (ES) št. 1466/97)

(3c) Člen 6(3) se nadomesti z:

"3. Če Svet na podlagi nadaljnjega spremljanja presodi, da je odmik proračunskega stanja od srednjeročnega proračunskega cilja, usmeritve za prilagajanje za dosego tega cilja ali predvidenega poteka splošnega javnega zadolževanja trajen ali se poslabšuje, pošlje zadevni državi članici, v skladu s členom 99(4), priporočilo, naj takoj sprejme prilagoditvene ukrepe, priporočilo pa lahko v skladu z omenjenim členom tudi objavi."

[1] Še ni objavljeno v Uradnem listu.

--------------------------------------------------